ટીએમસીએ બીજેપી પર તેના ચૂંટણીઢંઢેરાની નકલ કરવાનો આક્ષેપ કર્યો છે.

રાજકીય વિશ્લેષકોનું કહેવું છે કે આ ચૂંટણીઢંઢેરાઓમાં જે પ્રકારનાં અને જેટલાં વચનો આપવામાં આવ્યાં છે એ પૈકીના અડધાનો અમલ થશે તો પણ પશ્ચિમ બંગાળ વાસ્તવમાં 'સોનાર બાંગ્લા' બની જશે.

બન્ને પક્ષોના ચૂંટણીઢંઢેરામાં ઘણી સમાનતા છે. તેથી ટીએમસીએ બીજેપી પર તેના ચૂંટણીઢંઢેરાની નકલ કરવાનો આક્ષેપ કર્યો છે. 

બીજી તરફ, ભાજપ તેના ચૂંટણીઢંઢેરાને 'સંકલ્પ' ગણાવી રહ્યો છે.  રસપ્રદ વાત એ છે કે ટીએમસીએ તેના ચૂંટણીઢંઢેરામાં 10 મુખ્ય વચન આપ્યાં છે, જ્યારે બીજેપીએ તેનાથી એક ડગલું આગળ વધીને એક ડઝન વચન આપ્યાં છે. 

કેન્દ્રીય ગૃહમંત્રી અમિત શાહે રવિવારે કોલકાતામાં ભાજપનો ચૂંટણીઢંઢેરો બહાર પાડ્યો હતો, જ્યારે ટીએમસીએ કોલકાતા સહિતના પશ્ચિમ બંગાળનાં તમામ અખબારોમાં પહેલા પાને પક્ષના 

ચૂંટણીઢંઢેરામાંના મુખ્ય 10 વચનની જાહેરાત પ્રકાશિત કરાવી હતી. એ જાહેરાત તમામ ભાષામાં છે. 

મહિલા મતદાતાઓ કેન્દ્રસ્થાને

રાજકીય નિરિક્ષકો એવો સવાલ કરી રહ્યા છે કે બીજેપી તેના ચૂંટણી ઢંઢેરામાં આપેલાં વચનની પૂર્તિ માટેનાં નાણાં ક્યાંથી લાવશે?

બન્ને પક્ષોના ચૂંટણીઢંઢેરામાં સૌથી વધુ ધ્યાન મહિલા મતદાતાઓ પર આપવામાં આવ્યું હોવાનું સ્પષ્ટ દેખાય છે. 

એ સિવાય, બહારનો પક્ષ હોવાના આરોપનો સામનો કરી રહેલા ભાજપે નોબેલ તથા ઑસ્કર ઍવૉર્ડની માફક ક્રમશઃ ગુરુદેવ ટાગોર તથા ફિલ્મસર્જક સત્યજિત રેના નામે ઍવૉ શરૂ કરવા પર, ત્રણ અલગ-અલગ વિસ્તારોમાં ઍઈમ્સની સ્થાપના પર અને રોજગારના સર્જન પર વિશેષ ભાર મૂક્યો છે. 

રાજ્યમાં મહિલા મતદારોની સંખ્યા 49 ટકાથી વધારે છે. તેથી સત્તાની દોડમાં સામેલ કોઈ પણ પક્ષ મહિલાઓની અવગણનાનું જોખમ લઈ શકે નહીં. 

પક્ષનો ચૂંટણીઢંઢેરો બહાર પાડતી વખતે અમિત શાહે ખુદને 'વાણિયા' ગણાવ્યા હતા. 

તેમણે જણાવ્યું હતું કે ભાજપે જેટલાં વચન આપ્યાં છે તેના અમલ માટે જરૂરી ધનની વ્યવસ્થાની યોજના બનાવી લેવામાં આવી છે. 

અલબત, રાજકીય નિરિક્ષકો માને છે કે એ જાહેરાતોના અમલ માટે, હાલ રાજ્ય સરકાર પર જે મોટું કેન્દ્રીય દેવું છે તેને સંપૂર્ણપણે માફ કરવું પડશે. 

ટીએમસી અને બીજેપીના ચૂંટણીઢંઢેરામાં શું છે?

ટીએમસીએ તમામ વિધવાઓને 1,000 રૂપિયાનું માસિક ભથ્થું આપવાની વાત કરી છે

તેમાં મહિલાઓ સિવાય સમાજના તમામ વર્ગનું ધ્યાન રાખવામાં આવ્યું છે. બેરોજગારી અને વિકાસ જેવા જ્વલંત મુદ્દાઓને પણ અગ્રતા આપવામાં આવી છે. 

દાખલા તરીકે... \n\nમને ઉપરના લેખ માટે સારું શીર્ષક આપો.
બંગાળ ચૂંટણી : અમિત શાહ ‘વાણિયા’ હોવાથી બંગાળમાં ભાજપ ચૂંટણીનાં વચનો પૂરાં કરી બતાવશે?